open-index/open-wikipedia-markdown huggingface dataset:
Ертугрул

**Ертугрул** (отомански турски: ارطغرل Гази) (1191 / 1198 Ахлат - 1281 ) бил татко на Осман I, основач на Отоманското Царство. Тој бил водач на едно племе кое имало потекло од Огузите. Тој пристигнал во Анадолија, заедно со уште 400 коњаници за да им помогне на Селџучкиот Султанат во нивните борби против Византија. Ертугрул честопати се нарекувал и како Гази, кое во превод значело борец за исламската кауза,. Во 1277 година, тој како заслуга за неговата борба против Византија добил една област по име Караја Даг, која се наоѓа во близина на денешниот град Анкара. По ова, во 1231 година бил освоен Согут, кој во 1299 година станал престолнина на идната Отоманско Царство.

## Потекло
Ерту`рул е син на Сулејман Шах, потекнува од Огузите, неговиот Татко Сулејман Шах, бил главатар на Туркменското племе Каја, кои живееле во привремени шатори, со кои повеќепати биле принудени да се преселуваат од едно во друго место, а најчесто нивните места на живеење биле именувани како Јазл`к (Летно време) и К`шл`к (Зимско време), после неговиот татко Ерту`рул станува поглавар на племето.

## Раѓање
Точната година на неговото раѓање не е позната но се знае дека е роден во периодот од 1191 и 1198 година, роден е во местото Ахлат, Како трет син на Сулејман Шах, после Сунгур Текин и Гундо`уду, после него е роден уште неговиот брат Дундар.

## Живот
Уште од најмали години се издвојува како вешт војсководец, на млади години добива задача да ја води војската на племето, така ја добил првата титула, како командант на војската на племето Каја, пред да ја добие титулата од рацете на Крстоносците ги ослободува Селчучкиот Принц Нуман, неговиот син Јигид и неговата ќерка Халиме. Набрзо после тоа Ерту`рул се венча со Халиме, која всушност е ќерка на принцот на селчучката држава, со што се здобива со голема слава и поддршка од страна на Султанот Алаадин Кејкубат.  Ерту`рул добива три сина со Халиме и тоа Гундуз, Савџи и Осман.

Во почетокот на 13. век Ерту`рул со 400 коњаници се враќа од Халеп, каде во тоа време било населено племето Каја, во Анадолија, напомош на Селчучката Држава, а после успешните борби со византијците и како благодарност за големата поддршка на Селчуците, султанот им ја доделува областа Караја Да`а, каде Ерту`рул го формира својот Бејлук, а кратко после тоа го освојува градот Со`ут, кој станува престолнина на бејлукот.

## Смрт
Во 1281 година во Со`ут умира Ерту`рул Гази, после неговата смрт на чело на бејликот застанува малиот Осман, најмалиот од тројцата браќа, синови на Ерту`рул, по што го добива и прекарот Генч Осман (Младиот Осман), кој ја продолжува мисијата на неговиот татко и ги збира сите Турски Бејлуци и ја основа Османската Држава, која го добива своето име токму по него.

## Наводи

Категорија:Родени во 1198 година
Категорија:Починати во 1281 година
Категорија:Отоманска династија
Категорија:Туркиски владетели
Категорија:Починати во 1280 година
Химна на Отоманското Царство

**Химна на Отоманското Царство** — државна химна на Отоманското Царство.

Како и во многу други монархии на своето време, така и химната на Отоманското Царство не била национална за целата земја до 19 век. Тоа значело дека самата химна оддавала почит на одреден владетел и секој негов наследник имал друга химна, различна од претходната. Но, во 1844 година, по периодот на Танзиматот, официјална химна на царството станала *Mecidiye Marşı*, како прва национална признаена химна. Првото официјално отоманско знаме, кое во суштина е идентично со денешното турско знаме, исто така било усвоено во тој период.

***Mahmudiye Marşı**, *Маршот на Махмуд* – за Махмуд II (1808–1839 / 1918–1922), од Џузепе Донизети
***Mecidiye Marşı**, *Маршот на Абдул Меџит* – за Абдул Меџит I (1839–1861), од Џузепе Донизети 
***Aziziye Marşı**, *Маршот на Абдул Азис* – за Абдул Азис (1861–1876), од Калисто Гватели 
***Hamidiye Marşı**, *Маршот на Абдул Хамид* – за Абдул Хамид II (1876–1909), од Неџип-паша
***Reşadiye Marşı**, *Маршот на Мехмед Решад* – за Мехмед V (1909–1918), од Итало Селвели

## Поврзано
* Отоманско Царство
* Грб на Отоманското Царство
* Знаме на Турција

## Наводи

## Надворешни врски
*Music Sheet of the Ottoman National March
*Music Sheet of the Ottoman National March

Категорија:Отоманска култура
Категорија:Управување со Отоманското Царство
Категорија:Поранешни национални химни
Категорија:Кралски химни
Атал (генерал)

**Атал** (~390 п.н.е. - 336 п.н.е.) — македонски генерал и важна личност на дворот на кралот Филип II Македонски.

Во 339 п.н.е. Аталовата внука Клеопатра Евридика се омажила за Филип II Македонски. Пролетта 336 п.н.е., Филип II го назначил Атал заедно со Парменион за команданти на претходницата која требало да изврши инвазија врз Персија во Мала Азија. После атентатот врз Филип II, на престолот дошол Александар Македонски (октомври 336 п.н.е.). Клеопатра Евридика, нејзините две деца и Атал биле убиени (Клеопатра Евридика можеби извршила самоубиство откако биле убиени нејзините две деца).

Според кажувањата на Аристотел, проширени од Клејтарх и Диодор Сикулус, Атал сексуално го нападнал Павзаниј од Орест како знак на одмазда за извалканиот углед на неговиот пријател (веројатно во емоционална врска со него), чие име било исто така Павзаниј, случка која подоцна довела до смрт на Павзаниј. Подоцнежниот атентат врз Филип II од страна на Павзаниј од Орест бил тесно поврзан со оваа случка, бидејќи Павзаниј бил незадоволен од тоа што Филип не го казнил Атал.

Кога Александар Македонски дошол на кралскиот престол, Атал бил стациониран заедно со Парменион и македонската претходница во Мала Азија. На веста за смртта на Филип, според некои извори, Демостен од Атена му напишал писмо на Атал во кое му ветил поддршка доколку двајцата (Атал и Парменион) се свртат против Александар. Атал наместо да го послуша Демостен, се вратил во Македонија и му го покажал писмото на Александар, како доказ за неговата верност. Но, сепак Александар го убил Атал, веројатно поради поранешните грешки на Атал. Веројатно Александар го сметал Атал за премногу амбициозен за да го остави жив, посебно затоа што би имал добра причина за одмазда поради убиството на Клеопатра Евридика и нејзините деца.

## Надворешни врски
* Jona Lendering, ''Attalus''  

Категорија:Древномакедонски војсководци
Категорија:Генерали во војската на Филип II Македонски
Категорија:Родени во 390 година п.н.е.
Атал

**Атал** може да се однесува на:

* Неколку членови од Аталидската династија од Пергам
** Атал I, владеел 241 п.н.е. - 197 п.н.е.
** Атал II Филаделфиј, владеел 160 п.н.е. - 138 п.н.е.
** Атал III, владеел 138 п.н.е. - 133 п.н.е.
* Атал, дворјанин и генерал во војската на Филип II Македонски
* Атал син на Адноремен, генерал во војската на Александар Македонски и Пердика
* Атал од Родос, (2. век п.н.е.), астроном, современик на Хипарх
* Атал, Стоички филозоф (околу 25) и учител на Сенека
* Атал, Римски сенатор кој бил прогласен за император двапати од Визиготите
* *[[Атал (бубачка)|Атал]]*, род на бубачки од фамилијата Malachiidae
Знаме на Отоманското Царство

thumb|десно|Знаме на Отоманското Царство
Терминот **знаме на [[Отоманското Царство]]** се однесува на било кое знаме кое било употребувано од страна на владејачката Отоманска династија во текот на постоењето на империјата. Во текот на историјата биле користени поголем број на знамиња. Султанот исто така имал свое посебно знаме во употреба. Главно поради својата сложена и политичка организација, империјата во текот на поголемиот дел од своето постоење немала официјално знаме, сè до 1844 година, по воведувањето на Танзиматот. Знамето од 1844 година било црвено знаме со бела полумесечина и бела ѕвезда во средината на знамето. Денеска, ова знаме се користи од страна на Република Турција.


File:Flag of the Ottoman Sultanate (1299-1453).svg|Знаме на империјата во периодот од 1383 до 1453
File:Ottoman1375.svg|Знаме на империјата во периодот од 1326 до 1517
File:Flag of the Ottoman Empire (1453-1844).svg|Знаме на империјата во периодот од 1453 до 1844
File:Ottoman Empire1517-1844.svg|Знаме на империјата во периодот од 1517 до 1844


Категорија:Историски знамиња
Категорија:Национални симболи на Турција
Категорија:Политика на Отоманското Царство
Грб на Отоманското Царство

**Грб на Отоманското Царство** — официјален симбол на Отоманското Царство. Поради својот исламски карактер, Отоманското Царство немал свој грб или хералдичка традиција. Наместо грб, секој султан на Отоманското Царство имал личен монограм или печат, кој се нарекувал тугра и служел како грб, по примерот на голем број на европски монарси.

Дури во XIX век, во времето на Танзиматот и обидите за модернизација на земјата, Отоманското Царство добил официјален грб. Конечната верзија на отоманскиот грб била одобрена од страна на султанот Абдул Хамид II на 17 април 1882 година.

Грбот на Отоманското Царство се состоел од три елементи: знамето на Анадолија и другите азиски држави, кое е со црвена боја со бела полумесечина, знамето на Румелија кое има зелена боја со три полумесечини, и најгоре се наоѓа златно сонце повторно со зелена полумесечина. Во него се наоѓа тургата на султанот.

## Надворешни врски
* The Ottoman Coat of Arms
* About the arms (Turkish) 

Категорија:Отоманска култура
Отоманското Царство
Категорија:Управување со Отоманското Царство
Грб, Отомански
Согут

**Согут** (турски: *Söğüt*) е град кој се наоѓа во Билеџик, Турција. Населението на градот е околу 20.000 жители.

Градот е познат по тоа што Отоманците својата империја ја основале во тој град. Во текот на 14 век, градот бил заземен од страна на племето *Каји*, кои претходно заедно со Селџуците воделе војни против Византија. Прв муслимански владетел на местото станал Ертугрул. Неговиот син, Осман бег успеал да ги покори соседните племиња и да го стави почетокот на Отоманското Царство, официјално од 1299 година. Во следните години Согут станал престолнина на Отоманците, од каде биле напаѓани позициите на Бурса. По заземањето на Бурса, престолнината се преместила во истоимениот град.

## Наводи

Категорија:Историја на Отоманското Царство
Категорија:Градови во Турција
Битка кај Ангора

**Битката кај Анагора** се водела помеѓу силите на Отоманското Царство која била предводена од страна на Бајазит I, и Тимурската Империја предводена од страна на Тимур. Битката се одвила на 28 јули 1402 година, во близина на денешниот гред Анкара.

## Заднина

Во времето на отоманскиот султан Бајазит, од исток се појавиле монголските освојувачи на чело со Тимур. Монголците започнале да им нанесуваат порази на Османлиите во Анадолија. Тимур бил најсилниот владетел на Средна Азија. Тој преку своите походи сакал да го обнови Монголското Царство. Во 1390 година ја зазел Грузија и Азербејџан, и пристигнал до границите на Отоманското Царство. Бајазит упатил порака кон едно мало емиратство, кое било сојузник на Тимур, да му плаќа данок. По ова, Тимур повел поход кон империјата на Отоманците. Така, во 1400 година го зазел денешниот град Сивас. Во следните месеци, конфликтот се проширил на дипломатско ниво, помеѓу двата владетели. Така, во 1402 година Тимур со своите војски влегол во Анадолија, а од друга страна пак Бајазит со својата се патил за да го пресретне.

## Битка

Во таа битка учествувал и самиот Бајазит I, заедно со своите синови: Иса, Мехмед, Муса, Мустафа и Сулејман. Во таа битка на страната на Османлиите учествувале и вазалите Стефан Лазаревиќ и Ѓураѓ Бранковиќ, кои биле српски деспоти и учестувале со околу 5.000 оклопни коњаници. Во битката Монголците издвојувале голема победа. Во текот на битката, турските бегови од областите Ајдин, Сарухан, Ментеш и Караманија преминале на страната на Тимур и со тоа битката била решена. Со околу 10.000 јаничари, султанот во ноќта се обидел да побегне но во тоа не успеал па бил заробен од страна на монголската војска. Заедно со него бил заробен и сун му Муса. Другите негови синови се спасиле со бегство, освен Мустафа кој мистериозно исчезнал на бојното поле.

## Последици

Бајазит во битката бил заробен. Тој бил малтретиран и му служел на Тимур како стол за качување на коњот. Неговата сопруга, Деспина, била принудена гола да му служи на неговата маса. По осум месеци, Бајазит добил удар и починал во март 1403 година. Бурса била заземена и ограбена, како и Смирна од Малтешкиот ред. Многу бргу Тимур решил да се врати кон Средна Азија и да ја нападне Кина. По патот, тој починал.

По смртта на Бајазит, во Отоманското Царство избувнала граѓанска војна помеѓу синовите на Бајазит I. Војната завршила во 1413 година, кога Мехмед Челебија се појавил како победник и тој бил прогласен за султан под името Мехмед I.

## Наводи

Категорија:Битки на Отоманското Царство
Категорија:Историја на Анкара
Категорија:Византиско-османлиски војни
Категорија:Битки на Србија
Категорија:Битки во средновековна Анадолија
Категорија:Отоманското Царство во 15 век
Категорија:Судири во 1402 година
Категорија:Европа во 1402 година
Категорија:Битки на Влашка
Категорија:Отомански интерегнум
Александрија (појаснување)

**[[Александрија]]** е град во Египет.

**Александрија** може да се однесува на

## Градови основани или преименувани од Александар Македонски
* Искандарија, Ирак
* Александрија Азијана, Иран
* Александрија Аријана, Авганистан
* Александрија Букефал, Пакистан, на р. Џелам
* Александрија на Кавказ, Авганистан
* Александрија на Окс, Авганистан
* Александрија Аракозија, Авганистан, сега се нарекува Кандахар (скратено од Искандахар)
* Александрија на реката Инд, Пакистан
* Александрија Есчат, "најдалечната", Таџикистан
* Алинда, Александрија на Латмос, претходно и потоа нарекувана Алинда во Карија, денес во Турција
* Кебрене, поранешна Александрија
* Александрија Троас, Турција
* Мерв, Туркменистан, понекогаш исто така се нарекува Александрија

## Други места именувани како Александрија

### Австралија

* Александрија, Северна Територија
* Александрија, Нов Јужен Велс
* Александрија, Викторија

### Канада

* Александрија, Британска Колумбија
* Александрија, Онтарио

### Обединето Кралство

* Александрија, Западен Данбартоншире, Шкотска

### САД

* Александрија, Алабама
* Александрија, Калифорнија
* Александрија, Индијана
* Александрија, Кентаки
* Александрија, Лузијана
* Александрија, Мисури
* Александрија, Минесота
* Александрија, Небраска
* Александрија, Нов Хемпшир
* Александрија, Њујорк
* Брегот Александрија, Њујорк
* Александрија, Охајо
* Александрија, Пенсилванија
* Александрија, Јужна Дакота
* Александрија, Тенеси
* Александрија, Вирџинија
* Општина Александрија, порано во Колумбија а подоцна во Вирџинија
* Александрија Township, Канзас
* Александрија Township, Општина Даглас, Минесота
* Александрија Township, Њуџерси
* Александрија Township, Северна Дакота
* Западна Александрија, Охајо

### Други земји
* Александропол, Ерменија
* Александрија дел Карето, Италија
* Александрија, Италија
* Александрија, Eastern Cape, Јужна Африка
* Александрија, Грција, Префектура Иматија
* Александрија, Јамајка
* Александрија, Романија
* Александриум, античко наоѓалиште во Палестина

## Fictional places named Alexandria
* Александрија, градови во PlayStation играта ''Final Fantasy IX''
* Александрија, Мисисипи, the setting of the novel *[[The Little Friend]]* од Дона Тарт

## Места со слично име
* Искендерун, поранешна Александрета, Турција
* Алексадрополи, Грција  
* Александрија село во Бугарија
* Александар Невски Лавра (Александро-Невскаја), манастир во Русија
* Олександрија, Украина

## Друго
* Александрија (филм), Индонезиски филм од 2005 година
* ''Александрија'' (новела), новела од Линдзи Дејвис, 2009 година
* Александрија (софтвер), GNOME софтвер за управување со збрики на книги
* Александрискиот Квартет тетралогија од Лоренс Дарел.
* Александриска трилогија, три филма од Јозеф Кахине: *Александрија... Зошто?*, *Египетска приказна* и *Александрија повтроно и засекогаш*

## Поврзано
* Алесандрија (појаснување)
* Сикндарабад (појаснување)
Grand Theft Auto III

**Grand Theft Auto III**, скратено **GTA III** — нелинеарна акциско-авантуристичка видеоигра од 2001 година изработена од *DMA Design* (сега *[[Rockstar North]]*), издадена од *[[Rockstar Games]]*. Ова е првата 3Д-игра од серијалот ''Grand Theft Auto'' (''GTA''), третата за конзоли и петтата воопшто. Издадена е во октомври 2001 за PlayStation 2, мај 2002 за Windows и ноември 2003 за Xbox. На 4 јануари 2008 година е направена достапна за преземање со *Steam*. Нејзин претходник е *[[Grand Theft Auto 2]]*, а по неа доаѓа *[[Grand Theft Auto: Vice City]]*.

*GTA III* се одвива во современ Либерти Сити, измислена метропола по ликот на Њујорк. Играта се врти околу неименуван криминалец, најчесто познат како Клод, кој бил предаден од неговата девојка во ограбување на банка, кој треба да се искачи високо на криминалната скала пред да се соочи со неа. *GTA III* се состои од елементи од игри со возење и пукачи од трето лице.

Концептот и стилот на играње, заедно со првиот 3Д погон од серијалот, ја направија играта многу популарна и признаена, станувајќи најпродавана игра за 2001 година и се смета за една од најважните видеоигри заради нејзиното влијание. Успехот на *GTA III* многу значеше за понатамошниот успех на серијалот. До 2008 се издадени 5 ретро-продолженија со настани што се одвиваат пред оние во *GTA III*. Насилството и сексуалноста во *GTA III* имаат насобрано многу контроверзии околу оваа игра.
## Наводи

## Надворешни врски

* Официјално мрежно место на ''Grand Theft Auto III''
* ''Grand Theft Auto III'' на ''Grand Theft Wiki''
* ''Grand Theft Auto III'' на Playstation.com
* Шифри за ''Grand Theft Auto III'' за ''Xbox'' 

Категорија:Видеоигри од 2001 година

Категорија:Добитници на Interactive Achievement Award
Категорија:Нелинеарни видеоигри
Категорија:Видеоигри со отворен свет
Категорија:Видеоигри со организиран криминал
Категорија:Видеоигри од Обединетото Кралство
Категорија:Игри за PlayStation 2
Категорија:Игри за Windows
Категорија:Игри за Xbox
RenderWare

**RenderWare** (**RW**) е погон за видеоигри (мидлвер) од *[[Criterion Software]]*.

## Надворешни врски
* ''RenderWare'' 
* ''Criterion Games''
* ''Active Worlds RenderWare Object Creation''
* ''RenderWare V2.1 API Reference'' 

Категорија:Играчки погони
Категорија:Виртуелна реалност
Акциона игра

**Акциона игра** е жанр на видеоигри во кој се изразуваат физичките предизвици, најчесто брзи рефлекси и координација на рацете и очите. Овој жанр содржи разновидни поджанрови како тепачки игри, пукачки игри и платформски игри.

Во акционите игри, играчот обично управува аватар на протагонистот. Аватарот мора да оди низ нивоа во играта, собирајќи предмети, избегнувајќи препреки и борејќи се со непријатели со разни напади. Во повеќето игри, на крајот на секое ниво или на група од нивоа, играчот мора да победи „главен“ непријател (најчесто нарекуван само со изразот „главен“), кој е поголем и потежок од другите непријатели. Непријателските напади и препреки го исцрпуваат животот на аватарот и играта завршува кога играчот ќе ги изгуби сите животи. Некои игри се непобедливи и имаат бесконечен број на нивоа, а целта на играчот е да собере што повеќе бодови со собирање на предмети и победување непријатели.

## Дефиниција
200px|thumb|right|Акционите игри бараат од играчите да завршат низа од нивоа со различни тематики.
Акциониот жанр подразбира игри каде што повеќето предизвици се физички тестови на способности. Понекогаш содржат и други предизвици, како трки, умствени предизвици или собирање предмети, но тие не се главни за жанрот. Понекогаш има и временско ограничување и нема време за сложено стратешко планирање. Обично побрзите акциони игри се потешки. Понекогаш содржат и умствени предизвици, но тие се обично прилично едноставни, бидејќи играчот е под огромен временски притисок.

## Наводи


Категорија:Жанрови на видеоигри
Игри
Нелинеарен начин на игра

Видеоигра со **нелинеарен начин на игра** (**песочник**) им дава на играчите предизвици што можат да се надминат на неколку различни начини. За разлика од линеарните игри, кои имаат предодредена низа од предизвици, играчите на нелинеарните игри имаат многу поголеми слободи. На пример, нелинеарните игри даваат повеќе начини за завршување на играта, избор помеѓу патишта до победа, или и можност за додатни задачи и потприказни. Некои игри содржат и линеарни и нелинеарни елементи, а некои игри имаат и песочник (сендбокс-режим; од ) што им дава на играчите околина со отворен свет за истражување, независно од главните цели во играта.

Почетоците на овој жанр се наоѓаат во 8-битната ера, кај игри како *[[Elite (видеоигра)|Elite]]* (1984), *[[Mercenary (видеоигра)|Mercenary]]* (1985) и *[[Cholo (видеоигра)|Cholo]]* (1986). Понови примери се серијалите *[[The Elder Scrolls]]*  (1994 до денес), ''Grand Theft Auto''  (1997 до денес), *[[Fallout (серијал)|Fallout]]* (1997 до денес), Banjo-Kazooie (1998 до денес) и други.

Игра што е значајно нелинеарна обично се опишува како „игра со отворен крај“ или „песочник“ (*sandbox*), и посебно за неа е што не постои „правилен начин“ на играње на играта.

### Песочник
Во игра со песочник („сендбокс“-режим), играчот може да ги исклучи или да ги игнорира целите во играта или, пак, да има неограничен пристап до предмети. Тоа може да отвори можности што не биле планирани од дизајнерот на играта. Песочникот е само можност во игри кои имаат главни цели, за разлика од игрите со отворен свет, кои немаат главни цели, како *[[SimCity]]*.

„Божјиот режим“ (*god mode*), достапен во некои борбени игри, и уредувачите на нивоа (*level editor*) можат да ги претворат обичните игри во песочници, дозволувајќи им на играчите да ги истражуваат сите ќошиња од картата без да мораат да се борат против непријатели.

## Наводи


Категорија:Начини на играње на видеоигри
Знаме на Вануату

**Знаме на [[Вануату]]** — официјалното знаме на државата усвоено на 13 февруари 1980 година. Боите на знамето потекнуваат од боите на знамето на политичката партија која се изборила за независност на државата, додека дизајнот бил усвоен врз основа на предлог од локален уметник.

## Дизајн
Знамето на Вануату е составено од две хоризонтални ленти во црвена и зелена боја. Двете ленти се разгранчени од црвна лена низ која поминува потенка златна лента. Црната и златната лента составуваат црн триаголник со златни граници. На црниот триаголник има два прекрстени златни листа од папрат (*намеле*) и коска од вепер.

## Симболика
Коската од веперот симболизира просперитет бидејќи свињите во очите на Вануаќаните се богатство и поради фактот што за да може коската од свињата (забот) да се извие спирално истата треба да се храни, што пак автоматски означува дека стопанот е со статус и богатство и има можност да ѝ даде на свињата сè што е потребно. Исто така, забот се носи како орнамент од островјаните. Папратот симболизира мир и 39 листиња на папратот ги претставуваат 39 членови на вануатското собрание.

Жолтата боја на знамето симболизира сончева светлина (мир и просветителство донесено од Христијаните) и Христијанството. Зелената боја го симболизира богатството на островите. Црвената боја ја симболизира крвта на луѓето и свињите (при ритуални обреди, моќ на традицијата). Црната боја го симболизира меланезискиот народ. Премиерот (тогашен) побарал да се постават златни граници, заедно со црвните, за да се потенцира бојата која го симболизира народот. Златната и црната граница се во форма на буквата Y, што грубо одговара со местоположбата и географската распореденост на островите во океанот.

## Останати знамиња

:''повеќе''...
## Наводи

## Поврзано
* Грб на Вануату
* Вануату
* Знамиња во Океанија

## Надворешни врски

* Знаме на Вануату

Категорија:Национални симболи на Вануату
В
Ера

**Ера** е многу долг период на геолошкото време. Формално, дел од геолошко време што е второ по должина (подолги се еоните). Познати се три ери: палеозоик, мезозоик и кенозоик. Бидејќи е тешко да се утврди точната хронологија, прекамбриските или најраните ери се класификувани одделно. Ерата е составена од еден или повеќе геолошки периоди.

Категорија:Геолошка скала
Еон (појаснување)

**Еон** (од  = „вечност“) може да се однесува на следново:

* Еон (геологија) - многу долг геолошки период
* Еон (бог) - грчки бог на сето време, т.е. вечноста
* Еон (филозофија) - поим во гностицизмот
Кербер

[thumb|десно|Кербер, со водени бои од [Вилијам Блејк.]]

**Кербер** во старогрчката митологија е монструозно куче чувар на подземниот свет.

## Особености
Обично се смета дека има три глави (според некои верзии, една или две), иако Хесиод вели дека имал 50 глави и метален глас. Од неговиот ’рбет растеле глави на змии, а имал и опашка од змија. Го јадел секого што ќе се обидел да избега од подземниот свет и не им дозволувал на живите човечки суштества да влезат, иако Орфеј успеал да влезе маѓепсувајќи го со музика. Една од задачите на Херкул била да го однесе Кербер во земјата на живите; откако успеал, го вратил суштеството назад во адот. Исто така, Орфеј успеал да го измами Кербер со своите убави песни.

## Поврзано
* Старогрчка митологија
* Митологија

## Наводи

Категорија:Старогрчка митологија
Категорија:Старогрчки митски суштества
Јитландска битка

**Битката кај Јитланд** (31 мај - 1 јуни 1916 година) — единствен главен судир меѓу флотите на Британија и Германија во текот на Првата светска војна, кој се водел во Скагерак, еден залив на Северното Море крај брегот на Јитланд (Данска). Битката се развила до еден неизвесен крај крај така што и двете страни прогласиле победа. Германија оштетила и уништила повеќе бродови и војници, но Британија ја задржала контролата во Северното Море. Тактиката на британскиот адмирал Џон Р. Џелико била критикувана во тоа време, но неговата стратешка победа ја направила германската флота, на отворено море, неефективна до крајот на војната.

Категорија:Судири во 1916 година
Категорија:Битки на Обединетото Кралство во Првата светска војна
Категорија:Битки на Австралија во Првата светска војна
Категорија:Битки на Канада во Првата светска војна
Категорија:Битки на Германија во Првата светска војна
Категорија:Европа во 1916 година
Правилник за селски чети

мини|десно|200п
**Правилникот за селските чети** е норматив акт на Македонската револуционерна организација, со кој четите во секое село и град биле задолжени да одат на помош, со цела селска милиција, со што дошло до разграничување на административо - граѓанскиот дел од воениот и уште повеќе се поставила воената основа на Организацијата.

## Особености

Правилникот за селските чети се состои од *15 члена* поделени во *III глави*. Во првата глава се регулирани составот и устројсвото на четите, како и казните за четниците. Во втората и третата глава се задачите и инструкциите.

### Глава I. Состав

:*Член 1.* Во секое село, се составува чета од 7-10 селани.

:*Член 2.* За војвода на четата се определува најопитниот селанец, најпогодниот за таквата работа.

:*Член 5.* Секој селски четник треба да има исправна и секогаш чиста пушка, потоа какво и да е ладно оружје (кама, нож, касатура) или револвер, опинци и гуња.

:*Член 8.* Воопшто, селските чети се должни секоја минута да ги заштитуваат интересите и авторитетот на Организацијата. Тие, со реонската чета на чело, ја составуваат така што се рече активната војска за дадениот реон.

:*Член 10.* Вакви чети се составуваат и во градовите.

### Глава II. На помош

:*Член 11.* Кога реонската чета (или некој нејзин дел) се наоѓа во опасност селските чети се должни да и дојдат на помош. Во тој случај не само селските туку и сите вооружени селани (најблиската народна милиција) треба да се кренат на нозе особено кога ќе падне мрак. Револуционерното тело толку отишло напред што некој селани (не треба да мислат за враќање назад во селото туку да си останат во четите) штом ќе видат дека не е возможно да се скрие нивното учество во судирот.

### Глава III. Инструкции

:*Член 14.* За да се привикнат новоформираните селски чети, па и сите селани на четничкиот живот, на готовност, на ризик, реонскиот војвода зема по неколку селани и ги води 5-6 дена. Кога ќе ги врати, зема други од селото 

## Извори


## Литература

**д-р [[Владимир Картов]], Практикум по историја на државите и правата на народите во Југославија, Скопје, 1894*

Категорија:Уставо - статутарни одредби на МРО
УЕФА

**Унијата на европските фудбалски асоцијации** () е административен и контролен орган на европскиот фудбал.

## Членови

### Notes

## Наводи

## Надворешни врски
* UEFA RANKING AND COEFFICIENTS
*Официјална страна на УЕФА

Категорија:УЕФА
Евроскептицизам

**Евроскептицизам** — израз со кој се опишува критикувањето на Европската унија (ЕУ) и спротивставувањето на процесот на европска интеграција. Други погледи кои понекогаш се сметаат за евроскептични се согледувањата дека ЕУ е недемократска или премногу бирократска институција. Истражувањето на Евробарометар од 2009 година покажа дека кај граѓаните на ЕУ, поддршката за членство во Унијата е најниска во Летонија, Обединетото Кралство и Унгарија

## Наводи


Категорија:Политика на Европската унија
Категорија:Политика на Европа
Категорија:Политички движења
Христо Куслев

**Христо Куслев** (, , денес во егејскиот дел на Македонија - , , Црна Гора, Подгорица) — македонски деец, струмички војвода, учесник во македонското револуционерно движење, еден од раководителите на Македонската револуционерна организација и учесник во Илинденското востание.

## Животопис

Христо Куслев е роден на 18 март 1877 година во Кукуш, тогаш во Отоманското Царство. Потекнувал од трговско семејство. Студирал до трети клас во Кукуш, а во 1896 - 1897 студира до VI одделение во машката егзархиска гимназија Св. Кирил и Методиј во Солун. Како ученик се приклучил на Македонската револуционерна организација заедно со 20 други свои соученици. Сите тие биле покрстени од поп Стамат Танчев. Во 1897 година бил примен во јункерското училиште во Софија, но се откажал и со помош на Ѓорче Петров од 1898 година учителствувал во Лешко. Таму како раководител ја зајакнал револуционерната мрежа и ја проширил во околните села и создал канал за пренос на оружје од Бугарија. Во учебната 1899/1900 година тој бил учител и раководител во селото Долнo Порој, а во учебната 1900/1901 година бил поставен за учител во пиринското село Цапарево . Во септември 1901 година станал учител во Крушево, но бидејќи бил прогонуван од страна на властите во ноември преминал во илегала. Од почетокот на 1902 година станал секретар во четата на Атанас Тешовалиjaта во Разлошко. Потоа, преминал во Бугарија, а во јануари 1903 година повторно влегол во Македонија со четата на Гоце Делчев. Останал во Струмичко на чело на една мала чета, со која учествувал во Илинденското востание во летото истата година. По востанието во 1907 година завршил заболекарство во Виена, по што се преселил во Подгорица, каде работел како заболекар. Умрел во Подгорица на 19 септември 1943 година каде бил и закопан.

## Наводи

Категорија:Македонски војводи
Категорија:Дејци на ВМОРО
Категорија:Починати во 1943 година
NGC 6334

**NGC 6334** (позната и како **Мачкина Шепа**, **Мечкина Шепа** и *Gum 64*) — оддавна маглина во соѕвездието Сорпија. Откриена е во 1837 г. од астрономот Џон Хершел, кој ја забележал од ’Ртот на Добра Надеж во Јужна Африка.


Податотека:Cats-paw-eso.jpg|Слика на NGC 6334 од опсерваторијата Ла Сиља во Чиле.
|Крупен кадар со NGC 6334 во средината
Податотека:VISTA’s infrared view of the Cat’s Paw Nebula.jpg|Инфрацрвен поглед на NGC 6334


## Поврзано
* Маглина „Мачкино Око“

## Наводи

## Надворешни врски

* „Астрономска слика на денот“ - Од широк агол: Маглината Мачкина Шепа, 21 април 2010 

Категорија:Скорпија (соѕвездие)
6334
8
Категорија:Оддавни маглини
Категорија:Астрономски тела откриени во 1837 година
Категорија:Ѕвездородни области
Александар Чакаров

**Александар Георгиев Чакаров**, познат и како **Сандре Чакаров** ― македонски деец, учесник во македонското револуционерно движење, член и раководител на Македонската револуционерна организација.

## Животопис
160п|мини|лево|Родната куќа на Чакров во Струга и мајка му Агнија Чакрова

Чакаров е роден во 1869 година во градот Струга, тогаш во Отоманското Царство. Бил син на локалниот првенец Георги Чакаров и е брат на Славко Чакарова. Дипломирал во Солунската егзархиска машка гимназија во Солун, а потоа работел како учител во Струга, Охрид и Гуменџе. Во 1894 година Чакаров бил еден од првите посветени во Македонската револуционерна организација и тоа во западна Македонија каде се издигнал како Охридски регионален раководител. За време на Илинденското востание е член на горското раководство на Охридскиот револуционерен реон. Бил уредник на весникот Автономија. По востанието заминал за Албанија, Црна Гора и Бугарија. До Хуриетот работи како учител во Ново Селци, Софиско, по што се враќа во Македонија.

Во своите спомените Милан Матов истакнува дека:

## Наводи

## Книжевност
* Куманов, Милен. „Македония. Кратък исторически справочник“, София, 1993, с. 269.
* Кратка биография на Александар Чакаров
* Николов, Борис Й. “Вътрешна Македоно-одринска революционна организация. Войводи и ръководители (1893-1934). Биографично-библиографски справочник”, С. 2001, с. 184

Категорија:Дејци на ВМОРО
Категорија:Четврта генерација на воспитаници од Солунската машка гимназија
Димитар Мирчев (раководител на ТМОРО)

**Димитар Мирчев** e македонски деец, дел од Егзархиската групација во Солун, еден од основачите на Бугарското тајно револуционерно братство, а по неговото растурање станува член на Македонската револуционерна организација.

## Животопис

Димитар Мирчев е роден на 23 октомври 1865 година во Прилеп, Македонија, тогаш во Отоманското Царство. Во 1892 година завршува словенска филологија на Софискиот универзитет. Учителства во Солун и еден од основачите на  Револуционерното братство.

По Солунската провала заедно со Иван Гарванов и Спас Мартинов влегува во Централниот комитет.

Како член ЦК бил секретар на  Солунски конгрес од 1903 година кога е донесена одлука за кревање на Илинденското востание.
лево|мини|Димитар Мирчев во зфрадата на Воениот суд во Солун
Во април истата година бил уапсен и осуден на 101 години затвор. Мирчев бил испратен на заточение на островот Митилин, но е амнестиран во 1904 година.

Потоа учителства во Битола и Велико Трново, а до почетокот на Балканските војни во Едрене. Таму е уапсен и повторно протеран во малоазискиот град Измит.

Потоа повторно се вратил во Бугарија каде пишува учебници по бугарски јазик и книжевност. Умира во Вршец на 13 јуни 1938 година .

## Извори


Категорија:Македонски револуционери
Категорија:Македонски дејци
Категорија:Апсолвенти на Софискиот универзитет
Категорија:Апсолвенти на Белградскиот универзитет
Категорија:Македонски општественици
Категорија:Учесници во Илинденското востание
Категорија:Учители во Битолската машка гимназија
Категорија:Родени во 1865 година
Категорија:Починати во 1938 година
Спас Мартинов

**Спас Мартинов** — македонски деец, учесник во македонското револуционерно движење, член и раководител на Македонската револуционерна организација.

## Животопис

Роден е во 1872 година во Битола. Во 1896 година завршува словенска филологија на Софискиот универзитет по што учителства во Македонија. За време на Солунската афера од јануари 1901 година, е известен од Иван Хаџи Николов за апсењата на турската полиција и успеал да се сокрие. Од таму оди како наставник во Едрене, каде што во 1901 година е назначен за претседател на *Одринскиот окружен револуционерен комитет*. Помеѓу 13-15 април 1902 година во Пловдив учествува на конгресот на Одринскиот револуционерен округ, заедно со Гоце Делчев и Михаил Герџиков, каде што е избран за член на окружниот комитет . Истата година е избран за член на Централниот комитет, заедно со Иван Гарванов и Димитар Мирчев. Во 1903 година учествува на Солунскиот конгрес. Во пролета истата година е уапсен од страна на турските власти и екстрадиран во Бугарија. За време на Илинденското востание работи во Задграничното претставништво. Подоцна во 1904 година зема учество во подготовките на чети, кои требало да заминат во внатрешноста на Македонија. Потоа, тој е учител во Свиштов без да прекинува своите активности во Македонската револуционерна организација. Спас Мартинов умрел во Софија на 30 декември 1937 година .

## Извори


Категорија:Македонски револуционери
Категорија:Македонски дејци
Категорија:Дејци на ВМОРО
Категорија:Македонски преселници во Софија
Категорија:Учесници во Илинденското востание
Ретропродолжение

**Ретропродолжение** (или **приквел**) е дело кое надополнува некое претходно дело (како продолжение), но се одвива пред претходното дело. Изразот „ретропродолжение“ е македонски превод на „приквел“ (), кој е неологизам од 20 век, односно кованица од латинската претставка *pre-* (пред) и англискиот збор *[[sequel]]*, што значи „продолжение“ (надополнување на претходно дело што се одвива *по* тоа претходно дело, од латинското *sequella*, нешто што следи).

## Историја
Иако зборот „ретропродолжение“, односно „приквел“ е релативно нов, дела со тој концепт постоеле многу порано. Постои теорија со која се сложуваат многумина историчари дека Рута од Библијата е еден вид на ретропродолжение, односно списокот на предци на Давид е напишан кога веќе постоела огромна литература во врска со Давид.

Според „Оксфордскиот речник на англискиот јазик“, зборот *prequel* првпат се појавил во печатот во 1958 година, во статија во „*[[The Magazine of Fantasy & Science Fiction]]*“ од Ентони Баучер. Најверојатно првпат почнале да го користат во општа употреба во почетокот на 1970-тите, за филмот „Кум 2“, каде што се користи за опис на деловите од филмот што се случуваат пред „Кум“, кои се вметнати меѓу другите случувања за надополнување на приказната за криминалното семејство Корлеоне под водство на Мајкл Корлеоне со приказната за неговиот татко, Вито Корлеоне, додека бил млад.

## Поврзано

* Продолжение

## Наводи
Чарлс Брендон (Прв војвода од Сафолк)

**Чарлс Брендон**, прв војвода од Сафолк (1484 - ) — англиски благородник, син на Сер Вилијам Брендон и Елизабета Брун. Неговиот татко бил знаменосец на кралот Хенри VII од Англија и бил убиен од страна на Ричард III од Англија во Битката кај Босфорт. Чарлс Брендон бил еден од најблиските соработници на Хенри VIII од Англија. Починал на во 1545 година од непознати причини.

Чарлс Брендон израснал во дворот на Хенри VII од Англија. Во 1513 година ја добил титулата началник на коњаницата. Во времето кога починал францускиот крал Луј XII во 1515 година, кој бил оженет со сестрата на Хенри VIII, Марија Тјудор, Чарлс бил испратен во Франција со цел да ја врати повторно во Англија. Пред да биде омажена за францускиот крал, Марија имала љубовна врска со Чарлс Брендон, па тој бил принуден од страна на англискиот крал дека нема да и предложи брак. Но и покрај тоа, тој се оженил тајно со Марија на 3 март 1515 во Франција. Ова, според законите, довело да тој биде осуден на погубување. Но, главно поради интервенцијата на Томас Вулзи и молбата на Марија да тој не биде убиен, кралот Хенри го помилувал. Во крајна сметка, кралот се согласил околу нивниот брак и официјално на 13 мај 1515 година тие се ожениле во дворецот Гринич. Од нивниот брак се родиле три деца: Хенри Брендон, Лејди френсис Брендон, мајка на Лејди Џејн Греј, и Лејди Елеонор Брендон.

Претходно Чарлс имал два брака со Ана Брендон и Марија Брандон. На 25 јуни 1533 година починала Марија Тјудор. Во септември истата година, Чарлс се оженил за Кетрин Вилогби, која имала само четиринаесет години. Со неа, тој имал два сина кои подоцна починале од чума.

Во следните години, Чарлс и кралот Хенри се приврзале во голема мера. По раѓањето на идниот крал, принцот Едвард во 1537 година, Чарлс Брендон му бил кум. Неговите последни години во животот тој ги поминал активно во политиката. Тој активно учествувал во процесот на распуштање на манастирите и црквите и конфискација на имотите на Римокатоличката црква во процесот на Англиската реформација. Со ова, тој како награда од страна на кралот добивал големи имоти. Честопати учествувал на забавите во кралскиот двор, на повик од кралот. Нему му била доделена работата да ја уапси неверната сопруга на Хенри, Катерина Хауард.

Чарлс Брендон починал ненадејно на 22 август 1545, по неговото враќање од француската инвазија. Пред да почине, тој се состанил со кралот, на кој му побарал мирен погреб. Ова било одбиено од страна на Хенри, кој наредил да се приреди раскошна церемонија и да биде погребан во капелата Свети Георги во Виндзорската палата.

## Наводи

Категорија:Родени во 1484 година
Категорија:Починати во 1545 година
01
Категорија:Витези на Подвеската
Категорија:Луѓе од Тјудорскиот период
Категорија:Англиски војводи
Категорија:Брендон (семејство)
Категорија:Погребани во капелата „Св. Ѓорѓи“ (Виндзорски замок)
Андреј Докурчев

**Андреј Димков Докурчев** или **Андреа Димов** со псевдоним **Докурче** или **Осман Бегович** (,  - , Будинарци, ) — македонски револуционер, учесник во македонското револуционерно двиежење, член и војвода на Македонската револуционерна организација.

## Животопис
Андреј е роден во 1878 година во Велес, Македонија, тогаш во Отоманското Царство. Се школувал во Солун. Станал член на Организацијата во 1894 година, а со нелегален станал во 1896 година, кога се приклучил во четата на Андон Ќосето, а подоцна бил четник и при Михаил Апостолов и Крсто Асенов.

Докурчев бил горноџумајски околиски војвода во 1901 година. Учествувал во ликвидирањето на злогласниот бег од кукушкото село Мурилово. Исто така, учествувал во аферата Мис Стон.

За време на Илинденското востание бил војвода на првиот одред во Крушевскиот револуционерен реон и на 2-ри спроти 3-ти август, активно учествувал во ослободувањето на Крушево. Во таа прилика тој раководел со 14 востаници од Крушево и со 52-ца востаници од село Крушеани и Света, особено при завземањето на турскиот уќумат, поштенско-телеграфската станица и беледието (општината) во Крушево.

За време на Илинденското востание учествувал во заштитата на Крушевската република, а по востанието повторно бил војвода во Горноџумајско во периодот 1904 - 1905 година.

Од следната 1906 година бил нелегален член на Струмичкиот окружен револуционерен комитет и ревизор на четите.  Загинал на 10/11 октомври 1907 година во месноста Бел камен во близина на селото Будинарци, Малешевско. Убиен е од заседа од страна на врховистите. Убиството го извршил арамијата Грушир по заповед на врховистите од Софија.


Податотека:Andon Kioseto.jpg|Андреј Докурчев, Андон Ќосето и Марко Христов
Податотека:Andrey Dokurchev cheta IMARO Veles.JPG|Четата на Андреј Докурчев за време на Илинденското востание во Крушевско
Податотека:Andreya Dimkov Veles IMARO.JPG|Портрет на Докурчев на паното на ВМРО


## Наводи


Категорија:Македонски војводи
Категорија:Луѓе од Велес
Марко Христов

**Марко Христов**  или познат како **Мирче**(1879, Сопотница - 30 јули 1942, Сопотница) — македонски револуционер, учесник во македонското револуционерно движење, член и војвода на Македонската револуционерна организација, учесник во Илинденското востание.

## Животопис
мини|лево|400п|Четата на Војводата Христов

Марко Христов Марков е роден во 1879 година во демирхисарското село Сопотница, Македонија, тогаш во Отоманското Царство. Во 1902 година се приклучил во четите на Веле Марков и Ѓурчин Наумов.

Во Илинденското востание со својата селска чета учествувал во одбрана на Крушевската република.

Има неколку борби, кај месноста Кале, Бушева чешма и други. Во 1905 година бил четник во четата на Никола Карев и учествувал во борбата кај кратовското село Рајчани. 
Марко Христов починал на 30 јули 1942 година во родното село Сопотница, тогаш во рамките на Царството Бугарија .

## Извори


## Поврзано
* Македонска револуционерна организација

Категорија:Македонски војводи
Категорија:Носители на орденот „За воена заслуга“ (Бугарија)
Никола Малешевски

**Никола Малешевски** — македонски револуционер, учесник во македонското револуционерно движење, член и началник на Македонската револуционерна организација за Ќустендилската област

## Животопис

[мини|220п|десно|Биста во градот [Берово]]

Никола Малешевски е роден во 1850 година во Берово, Македонија, тогаш во Отоманското Царство. Добива основно образование во родното Берово.

Развил револуционерна активност во Малешевијата и Пијанечко, и учествува во подготовката на Разловечкото востание од 1876 година предводено од Димитар Беровски.

По неуспехот на бунтот се преселува во Дупница, каде што станува секретар на Комитетот Единство.

Во 1895 година е меѓу творците и на македонско-одринското друштво *Единство* во Дупница, а притоа бил избран за еден од челновите на раководството.

По Мелничкото востание воспоставува контакт со претставниците на Врховниот комитет, а во 1896 година од страна на Гоце Делчев е поставен за началник на каналите на ВМОРО во Дупница.

Во 1899 година Никола Малешевски и Гоце Делчев го придобиваат Јане Сандански во Организацијата.

Никола Малешевски учествува во киднапирањето на Мис Стон во 1901 година. До 1903 година води пренесување на оружје, пари и материјали за внатрешноста на Македонија.

За време на Илинденското востание војводата Крсто Асенов се оженил со ќерката на Никола Малешевски, Ана. По задушување на востанието, Никола Малешевски им помага на бегалците од загрозените краишта.

Во Балканските војни Никола Малешевски ја води четата на Седмата рилска пешадиска дивизија во борбите за Малешевско и Пијанечко.

Умира на 7 февруари 1945 година во Дупница.

## Наводи

Категорија:Дејци на ВМОРО
Категорија:Дејци на ВМРО
Категорија:Родени во 1850 година
Категорија:Луѓе од Берово
Категорија:Починати во 1945 година
Категорија:Македонски преселници во Дупница
Категорија:Македонски револуционери
Категорија:Македонски војводи
Категорија:Учесници во Илинденското востание
Дорота Рабчевска

thumb|250px|right|Дорота Рабчевска (Дода), 2008
**Дорота Аквалитеја Рабчевска (Дода)** (полски: *Dorota Aqualiteja Rabczewska (Doda)*, , ) е  полска рок и поп-пејачка .

## Дискографија
### Албуми
* 2002 *Virgin*
* 2004 *Bimbo*
* 2005 *Ficca*
* 2007 *Diamond Bitch*
* 2011 *The Seven Temptations*
* 2016: *Choni*
* 2019: *Dorota*
* 2022: *Aquaria*

### Сингли
* 2002: «To Ty»
* 2002: «Mam Tylko Ciebie»
* 2004: «Dżaga»
* 2004: «Kolejny Raz»
* 2005: «Nie Zawiedź Mnie»
* 2005: «Znak Pokoju»
* 2005: «2 bajki»
* 2006: «Szansa»
* 2007: «Katharsis»
* 2007: «To Jest To»
* 2008: «Nie Daj Się»
* 2009: «Dziękuję»
* 2010: «Bad Girls»
## Извори

## Надворешни врски
* Официјално мрежно место

Категорија:Полски пејачи
Категорија:Живи луѓе
Акционо-авантуристичка игра

**Акционо-авантуристичка игра** или **акциско-авантуристичка** игра — видеоигра што спојува својства од авантуристичкиот жанр и акционите игри. Веројатно е најширокиот и најразновиден жанр во видеоигрите и содржи многу игри што може да се сместат во потесни поджанрови. Првата позната игра од овој жанр е *[[Adventure (Atari 2600)|Adventure]]* (1979) за *[[Atari 2600]]*.

Делот „авантуристичка“ од изразот „акциско-авантуристичка игра“ не се однесува на тематиката на играта (како на пример во авантуристичките филмови), туку на начинот и стилот на играње. Слично и делот „акциона“ (односно „акциско-“) не мора да значи дека играта содржи насилни дејствија (како тепање), туку дека играта претежно содржи физички предизвици, како брзи рефлекси и добра координација.

Бидејќи акциско-авантуристичкиот жанр е мешан жанр, игрите од овој жанр содржат и физички и умствени предизвици, без разлика дали има и насилство.

Некои истражувања покажуваат дека машките повеќе уживаат во акциско-авантуристичките игри од женските.

## Наводи


Категорија:Жанрови на видеоигри
Англосаксонска Англија

мини|НОВА КАРТА НА КРАЛСТВОТО НА АНГЛИЈА, која го претставува Кнежевството на Велс и други провинции, градови, пазарни градови, со ПАТИШТА од град до град
**Англосаксонски период** од историјата на Англија го опфаќа периодот на средновековна Англија (раниот среден век), односно од крајот на римското владеење на Британија и создавањето на англосаксонските кралства до Норманското освојување на Англија во 1066 година. Во историјата на Англија, 5 век и 6 век се познати како *темни векови*. Кон крајот на 8 век, во Англија и териториите на Британија пристигнале Викинзите, кое довело до промена на културниот свет на островот. По номадската инвазија, Вилијам Освојувачот го дал почетокот на периодот на Кралство Англија.


Категорија:Ран среден век
Англија
Категорија:Историја на Англија